ЕВРАЗИЯ ЭКОНОМИКАЛЫК КОМИССИЯСЫ
КЕҢЕШ

ЧЕЧИМ

	2022-жылдын «18» февралы 
	         № 14
	                      Бишкек шаары




Бажы бирлигинин Комиссиясынын 2010-жылдын 18-ноябрындагы 
№ 318 чечимине өзгөртүүлөрдү киргизүү жөнүндө
Санитардык, ветеринардык-санитардык жана карантиндик фитосанитардык чараларды колдонуу жөнүндө протоколдун (2014-жылдын 29-майындагы Евразия экономикалык бирлиги жөнүндө келишимдин 
№ 12 тиркемеси) 18-пунктуна жана Жогорку Евразия экономикалык кеңешинин 2014-жылдын 23-декабрындагы № 98 чечими менен бекитилген Евразия экономикалык комиссиясынын Иш регламентинин № 1 тиркемесинин 50-пунктуна ылайык, Евразия экономикалык комиссиянын Кеңеши чечти:
1. Бажы бирлигинин Комиссиясынын 2010-жылдын 18-ноябрындагы «Евразия экономикалык бирлигинде өсүмдүктөрдүн карантинин камсыз кылуу жөнүндө» № 318 чечимине тиркемеге ылайык өзгөртүүлөр киргизилсин.
2. Евразия экономикалык бирлигинин мүчө мамлекеттеринин маалыматтык тутумдарынын даярдыгына карата Бирликтин бажы чек арасында жана бажы аймагында карантиндик фитосанитардык контролду (көзөмөлдү) жүзөгө ашыруу максатында төмөнкүлөргө жол бериле тургандыгы белгиленсин:
электрондук түрдө таризделген документтерди колдонууга (фитосанитардык сертификатты, транспорттук (ташуу) документтерин, илимий-изилдөө максатында карантиндик объектилерди Ташып кирүүгө берилген уруксаттарды, фитосанитардык контролдун (көзөмөлдүн) актысын, продукцияны кайтаруу жөнүндө жазма эскертүүнү, продукцияга жугушсуздандыруу жүргүзүлгөнү жөнүндө актыны, продукцияны жок кылуу жөнүндө актыны);
карантиндик фитосанитардык контролду (көзөмөлдү) жүзөгө ашыруунун жыйынтыктарын электрондук түрдө тариздөөгө.
3. Ушул Чечим расмий жарыяланган датадан тартып 180 календардык күн өткөндөн кийин күчүнө кирет.

Евразия экономикалык комиссиясынын Кеңешинин мүчөлөрү:
	Армения Республикасынан
	Беларусь Республикасынан
	Казакстан Республикасынан
	Кыргыз
Республикасынан
	Россия
Федерациясынан

	


М. Григорян
	


И. Петришенко
	


Б. Султанов
	А. Кожошев
	А. Оверчук 

ТИРКЕМЕ
Евразия экономикалык комиссиянын Кеңешинин 2022-жылдын 
18-февралындагы № 14 чечимине карата


Бажы бирлигинин Комиссиясынын 2010-жылдын 18-июнундагы 
№ 318 чечимине киргизилүүчү
ӨЗГӨРТҮҮЛӨР

1. Аталган Чечим менен бекитилген Евразия экономикалык бирлигинин бажы чек арасында карантиндик фитосанитардык контролду (көзөмөлдү) жүзөгө ашыруунун тартиби жөнүндө жободо: 
а) 3.1-пункт төмөнкүдөй мазмундагы абзац менен толукталсын:
«Карантиндик фитосанитардык контролдун (көзөмөлдүн) максаттары үчүн электрондук түрдө таризделген фитосанитардык сертификат экспортчу өлкөнүн (реэкспортчу) ыйгарым укуктуу органы тарабынан маалыматтык тутумду колдонуу менен берилет.»;
б) 3.2-пункттун үчүнчү абзацы «экспортчу өлкөнү» деген сөздөрдөн кийин «, кагаз жүзүндө таризделген,» деген сөздөр менен толукталсын;
в) төмөнкүдөй мазмундагы 3.31-пункт менен толукталсын:
«3.31. Евразия экономикалык бирлигинин бажы аймагына карантиндеги продукцияны Ташып кирүүдө карантиндик фитосанитардык контролду (көзөмөлдү) жүзөгө ашыруу максаттары үчүн Евразия экономикалык бирлигинин Бажы кодексине ылайык берилген алдын ала маалымат колдонушу мүмкүн.»;
г) 3.10-пунктта:
1-пунктча төмөнкүдөй редакцияда баяндалсын:
«1) карантиндик фитосанитардык контроль (көзөмөл) боюнча 
иш-чараларды жүзөгө ашырган ыйгарым укуктуу органдын кызматтык адамынын:
фитосанитардык сертификат (болгон учурда) жана транспорттук (ташуу) документи кагаз жүзүндө берилген учурда – № 1 тиркемеге ылайык фитосанитардык сертификатка (болгон учурда) жана транспорттук (ташуу) документине тийиштүү штамп коюшу;
фитосанитардык сертификат (болгон учурда) жана транспорттук (ташуу) документи электрондук түрдө берилген учурда – № 11 тиркемеге ылайык маалыматтык тутумду колдонуу аркылуу белги коюшу;»;
2-пунктчада «(көзөмөлдү)» деген сөздөн кийин «форма боюнча (кагаз жүзүндө же электрондук түрдө)» деген сөздөр менен толукталсын;
д) төмөнкүдөй мазмундагы 3.101-пункт менен толукталсын:
«3.101. Фитосанитардык сертификат жана (же) транспорттук (ташуу) документтери электрондук түрдө берилген учурда, карантиндик фитосанитардык контролдун (көзөмөлдүн) жыйынтыктары жөнүндө маалымат башка контролдоочу органдарга жана документтерди, маалымдарды берген жакка маалыматтык тутум аркылуу жөнөтүлөт.»;
е) 4.1.1-пунктта:
1-пунктча «(кагаз жүзүндө же электрондук түрдө)» деген сөздөр менен толукталсын;
2-пунктча төмөнкүдөй редакцияда баяндалсын:
«2) карантиндеги продукциянын ташып келинүүчү партиясына кагаз жүзүндө таризделген фитосанитардык сертификат (ал берилген ыйгарым укуктуу органдын кызмат адамына, зарыл учурда мүчө мамлекеттин мамлекеттик тилине (тилдерине) которулган) же электрондук түрдө таризделген фитосанитардык сертификаттын номери, датасы жана берген өлкөсү жөнүндө маалыматтар – жыгач таңгактоочу жана бекитүүчү материалдарды Ташып кирүү учурунан (бул материалдарды жыгачтын бүтүндөй калыңдыгы боюнча ысытуу же фумигация жолу менен иштетилгенин тастыктаган бирдиктүү карантиндик фитосанитардык талаптарда каралган формалардын бири боюнча маркалоосу болгон учурда), ошондой эле бирдиктүү карантиндик фитосанитардык талаптарда каралган учурлардан тышкары, жогору фитосанитардык коркунучу бар карантиндеги продукциянын партиясы ташып келинген учурда.
Ыйгарым укуктуу органдын кызмат адамы маалыматтык тутумду колдонуу менен электрондук түрдө таризделген фитосанитардык сертификаттын болушун текшерет.
Карантиндеги продукциянын партиясынын бажылык тариздөөсү аяктаган жер башка мүчө мамлекетте жайгашкан учурда баштапкы карантиндик фитосанитардык контролду (көзөмөлдү) жүргүзгөн ыйгарым укуктуу органдын кызмат адамы ушул пунктчанын биринчи абзацында көрсөтүлгөн маалымдардын негизинде, маалыматтык тутумдардын өз ара аракети аркылуу электрондук түрдө таризделген фитосанитардык сертификаттын болушун тастыктайт;»;
3-пунктча төмөнкүдөй редакцияда баяндалсын:
«3) кагаз жүзүндө таризделген, илимий-изилдөө максатында карантиндеги объектилерди Ташып кирүүгө уруксат же электрондук түрдө таризделген, илимий-изилдөө максатында карантиндеги объектилерди Ташып кирүүгө берилген уруксаттын номери, берилген датасы жана берген ыйгарым укуктуу органдын аталышы жөнүндө маалымдар.
Ыйгарым укуктуу органдын кызмат адамы электрондук түрдө таризделген, илимий-изилдөө максатында карантиндеги объектилерди Ташып кирүүгө берилген уруксаттын болушун маалыматтык тутумду колдонуу менен текшерет.»;
ж) 4.1.6-пункттун 5-пунктчасындагы «сертификат» деген сөз «кагаз жүзүндө таризделген» деген сөздөр менен толукталсын;
з) 6.2-пункттун экинчи абзацы «(кагаз жүзүндө же электрондук түрдө)» деген сөздөр менен толукталсын;
и) 6.3-пункттун экинчи абзацындагы «акт» деген сөз «(кагаз жүзүндө же электрондук түрдө)» деген сөздөр менен толукталсын;
к) 6.4-пункттун экинчи абзацы «(кагаз жүзүндө же электрондук түрдө)» деген сөздөр менен толукталсын; 
л) 8.2-пункт төмөнкүдөй редакцияда баяндалсын: 
«8.2. Эгер Евразия экономикалык бирлигинин бажы чек арасын кесип өтүүдө мүчө мамлекеттердин бири берген, карантиндеги продукциянын партиясы үчүн кагаз жүзүндө таризделген фитосанитардык сертификаттын импортчу өлкөнүн талаптарына ылайык аныкталган жарактуулук мөөнөтү аяктаган болсо, аймагында чыгуу орду жайгашкан мүчө мамлекеттин ыйгарым укуктуу органы продукциянын ээсинин электрондук түрдө таризделиши мүмкүн болгон өтүнмөсү боюнча карантиндеги продукциянын чыгарылып жаткан партиясына кагаз жүзүндө жаңы фитосанитардык сертификатты карантиндеги продукциянын бул партиясынын карантиндик фитосанитардык абалын белгилөөгө багытталган иш-чараларды өткөрбөстөн тариздейт жана кагаз жүзүндө таризделген, жарактуулук мөөнөтү аяктаган фитосанитардык сертификаттын түп нускасын тиркейт.»;
м) төмөнкүдөй редакциядагы 8.21-пункту менен толукталсын:
«8.21. Эгер Евразия экономикалык бирлигинин бажы чек арасын кесип өтүүдө мүчө мамлекеттердин бири берген, карантиндеги продукциянын партиясы үчүн электрондук түрдө таризделген фитосанитардык сертификаттын импортчу өлкөнүн талаптарына ылайык аныкталган жарактуулук мөөнөтү аяктаган болсо, аймагында чыгуу орду жайгашкан мүчө мамлекеттин ыйгарым укуктуу органы продукциянын ээсинин өтүнмөсү боюнча жана ал берген электрондук түрдө таризделген фитосанитардык сертификаттын датасы жана номери жөнүндө маалымдардын негизинде аймагында карантиндеги продукциянын партиясы түзүлгөн мүчө мамлекеттин ыйгарым укуктуу органында электрондук түрдө таризделген фитосанитардык сертификаттын берилгенин тастыктайт жана карантиндеги продукциянын бул партиясынын карантиндик фитосанитардык абалын белгилөөгө багытталган иш-чараларды өткөрбөстөн фитосанитардык сертификатты кагаз жүзүндө же электрондук түрдө тариздейт (импортчу өлкөнүн ыйгарым укуктуу органы менен таризделген келишимдерге карата).»;
н) төмөнкүдөй мазмундагы № 11 тиркемеси менен толукталсын:

«№ 11 ТИРКЕМЕ
Евразия экономикалык бирлигинин бажы аймагында карантиндик фитосанитардык контролду (көзөмөлдү) жүзөгө ашыруунун тартиби жөнүндө жобого карата


Фитосанитардык сертификат жана (же) транспорттук (ташуу) документи электрондук түрдө берилген учурда маалыматтык тутумду колдонуу аркылуу коюлган белгилердин 
ТИЗМЕГИ

1. «Ташып кирүүгө уруксат берилет, жеткирилген жерде карантиндик фитосанитардык контролдон (көзөмөлдөн) өткөрүлүүгө жатат» белгиси.
Эгер карантиндик фитосанитардык контролду (көзөмөлдү) жүргүзүүнүн жыйынтыктары боюнча карантиндеги продукцияны ташып кирүүгө уруксат берүү жөнүндө чечим кабыл алынса, Евразия экономикалык бирлигинин (мындан ары – Бирлик) бажы чек арасындагы өткөрүү пункттарында коюлат.
2. «Ташып кирүүгө тыюу салынат» белгиси.
Эгер карантиндик фитосанитардык контролду (көзөмөлдү) жүргүзүүнүн жыйынтыктары боюнча карантиндеги продукцияны ташып кирүүгө тыюу салуу жөнүндө чечим кабыл алынса, Бирликтин бажы чек арасындагы өткөрүү пункттарында коюлат.
3. «Транзитке уруксат берилген» белгиси.
Эгер карантиндик фитосанитардык контролду (көзөмөлдү) жүргүзүүнүн жыйынтыктары боюнча карантиндеги продукцияны ооштурууга уруксат берүү жөнүндө чечим кабыл алынса, Бирликтин бажы чек арасындагы өткөрүү пункттарында коюлат.
4. «Транзитке тыюу салынган» белгиси.
Эгер карантиндик фитосанитардык контролду (көзөмөлдү) жүргүзүүнүн жыйынтыктары боюнча карантиндеги продукцияны Бирликтин бажы аймагы аркылуу өткөрүүгө тыюу салуу жөнүндө чечим кабыл алынса Бирликтин бажы чек арасындагы өткөрүү пункттарында коюлат.
5. «Сатуу укугусуз чыгарууга уруксат берилген» белгиси.
Жүк жеткирилген жерде карантиндик фитосанитардык иш-чараларды жүргүзүү зарылчылыгы болгон учурда карантиндеги продукцияны бажылык тариздөө аяктаган жерлерде коюлат.
6. «Чыгарууга уруксат берилген» белгиси.
Карантиндеги продукция карантиндик фитосанитардык талаптарга шайкеш келген учурда, карантиндик продукцияны бажылык тариздөө аяктаган жерлерде (жеткирилген жерде) коюлат.
7. «Чыгарууга тыюу салынган» белгиси.
Карантиндеги продукция карантиндик фитосанитардык талаптарга шайкеш келбеген учурда, карантиндик продукцияны бажылык тариздөө аяктаган жерлерде (жеткирилген жерде) коюлат.
8. «Түшүрүлгөн жерде карантиндик фитосанитардык контролдон (көзөмөлдөн) өткөрүүгө жатат» белгиси.
Түшүрүлгөн жерде карантиндик фитосанитардык иш-чараларды жүргүзүү максатында Бирликтин бажы чек арасындагы дарыя жана деңиз өткөрүү пункттарында карантиндеги продукцияны түшүргөнгө чейин дарыя жана деңиз кемелеринин рейдинде коюлат.».
2. Аталган Чечим менен бекитилген Евразия экономикалык бирлигинин бажы аймагында карантиндик фитосанитардык контролду (көзөмөлдү) жүзөгө ашыруунун тартиби жөнүндө жободо: 
а) 3.2-пунктта:
төртүнчү абзацтагы «түп нуска» деген сөз «кагаз жүзүндө таризделген» деген сөздөр менен толукталсын;
төртүнчү абзацтан кийин төмөнкүдөй мазмундагы абзац менен толукталсын:
«Карантиндик фитосанитардык контроль (көзөмөл) үчүн электрондук түрдө таризделген фитосанитардык сертификат жөнөтүлгөн жердин мамлекетинин ыйгарым укуктуу органы тарабынан маалыматтык тутумду колдонуу аркылуу берилет.
Жогору фитосанитардык коркунучу бар карантиндеги продукциялар жеткириле турган жерлерде электрондук түрдө таризделген фитосанитардык сертификат жеткирилген жердин мамлекетинин ыйгарым укуктуу органынын кызмат адамы тарабынан маалыматтык тутумду колдонуу менен өчүрүлүүгө жатат.»;
бешинчи абзац төмөнкүдөй редакцияда баяндалсын:
«Жөнөтүлгөн жердин мамлекетинин ыйгарым укуктуу органы менен жеткирилген жердин мамлекетинин ыйгарым укуктуу органынын ортосунда электрондук түрдө таризделген фитосанитардык сертификаттарды алмашуу Евразия экономикалык бирлигинин интеграцияланган маалыматтык тутумун колдонуу менен жүзөгө ашырылат.»;
б) 3.6-пункт төмөнкүдөй редакцияда баяндалсын:
«3.6. Документтерге текшерүү жүргүзүү максатында кызмат адамына төмөнкүлөр берилүүгө тийиш:
карантиндеги продукциянын ташып келинген партиясынын коммерциялык жана транспорттук (ташуу) документтери (кагаз жүзүндө же электрондук түрдө);
жөнөтүлгөн жердин мамлекетинин ыйгарым укуктуу органы берген кагаз жүзүндө таризделген фитосанитардык сертификат же электрондук түрдө таризделген фитосанитардык сертификаттын номери жана берилген датасы жөнүндө маалыматтар.
Ыйгарым укуктуу органдын кызмат адамы электрондук түрдө таризделген фитосанитардык сертификаттын болушун маалыматтык тутумду колдонуу менен текшерет.»;
в) 3.9-пункттун 4-пунктчасында «сертификат» деген сөз «кагаз жүзүндө таризделген» деген сөздөр менен толукталсын;
г) 3.15-пункттун 2-пунктчасынын үчүнчү абзацы «(кагаз жүзүндө же электрондук түрдө)» деген сөздөр менен толукталсын;
д) 3.16-пункттун биринчи абзацы «(кагаз жүзүндө же электрондук түрдө)» деген сөздөр менен толукталсын;
е) 3.19-пунктта:
1-пунктчадагы «көзөмөлдү» деген сөздөр «(кагаз жүзүндө же электрондук түрдө)» деген сөздөр менен толукталсын;
2-пунктча төмөнкүдөй редакцияда баяндалсын:
«2) карантиндик фитосанитардык контроль (көзөмөл) боюнча 
иш-чараларды жүзөгө ашырган ыйгарым укуктуу органдын кызмат адамынын төмөнкүлөрдү коюшу:
фитосанитардык сертификат (болгон учурда) жана транспорттук (ташуу) документи кагаз жүзүндө берилген учурда – № 2 тиркемеге ылайык фитосанитардык сертификатка (болгон учурда) жана транспорттук (ташуу) документине тийиштүү штампты;
фитосанитардык сертификат (болгон учурда) жана транспорттук (ташуу) документи электрондук түрдө берилген учурда – № 3 тиркемеге ылайык маалыматтык тутумду колдонуу аркылуу белгилерди.»;
ж) төмөнкүдөй мазмундагы 3.191-пункт менен толукталсын:
«3.191. Фитосанитардык сертификат (болгон учурда) жана транспорттук (ташуу) документи электрондук түрдө берилген учурда карантиндик фитосанитардык контролдун (көзөмөлдүн) жыйынтыктары жөнүндө маалымат документтерди жана маалымдарды берген адамга маалыматтык тутумду колдонуу менен жөнөтүлөт.»;
з) төмөнкүдөй мазмундагы № 3 тиркеме менен толукталсын:
«№ 3 ТИРКЕМЕ
Евразия экономикалык бирлигинин бажы аймагында карантиндик фитосанитардык контролду (көзөмөлдү) жүзөгө ашыруунун тартиби жөнүндө жобого карата

Фитосанитардык сертификат жана (же) транспорттук (ташуу) документи электрондук түрдө берилген учурда маалыматтык тутумду колдонуу аркылуу коюлган белгилердин 
ТИЗМЕГИ

1. «Чыгарууга уруксат берилген» белгиси.
Карантиндеги продукция карантиндик фитосанитардык талаптарга шайкеш келген учурда карантиндеги продукция жөнөтүлгөн жерлерде коюлат.
2. «Чыгарууга тыюу салынган» белгиси.
Карантиндеги продукция карантиндик фитосанитардык талаптарга шайкеш келбеген учурда карантиндеги продукция жөнөтүлгөн жерлерде коюлат.».

